हर निवेश में पैन और नॉमिनी का जिक्र जरूर करें
पटना | अबशेयरों की खरीद-बिक्री के लिए डीमैट खाता खुलवाने, म्यूचुअल फंड खरीद-बिक्री के लिए तथा किसी भी निवेश के लिए पैन (परमानेंट एकाउंट नंबर) का ब्योरा अनिवार्य तौर पर देना होता है। डिपोजिटरी खाता विवरणी से लेकर बैंकिंग और दूसरी तरह के फाइनेंशिल ट्रांजेक्शन के मामलों (जैसे : बैंक अकाउंट खोलना, प्रॉपर्टी बेचना-खरीदना, इनवेस्टमेंट करना आदि) में पैन की जरूरत होती है। इसलिए पैन डिटेल सभी लेनदेन में होना ही चाहिए। उक्त बातें शुक्रवार को बिहार इंडस्ट्रीज एसोसिएशन में एनएसडीएल द्वारा आयोजित निवेशक जागरूकता कार्यक्रम में सामने आईं। एनएसडीएल के अधिकारी विक्रम ने निवेश के तमाम पहलुओं की चर्चा की। मौके पर कारवी स्टॉक ब्रोकिंग कंपनी के उपमहाप्रबंधक रितेश राज ने स्टॉक मार्केट की आधारभूत जानकारी साझा की। रितेश राज, क्लस्टर मैनेजर शैलेश कुमार, डिप्टी मैनेजर जयंत कुमार, असिस्टेंट मैनेजर एएन पांडेय समेत बड़ी संख्या में बिजनेस कम्यूनिटी के लोग और निवेशक मौजूद थे।
hin_Deva hin_Deva